**Uafhængig revisors erklæring om aftalte arbejdshandlinger i forbindelse med modtagelse af puljemidler fra Dansk Ungdoms Fællesråd som følge af COVID-19**

Til Dansk Ungdoms Fællesråd og **(Organisationsnavn)** .

**Formålet med denne erklæring om aftalte arbejdshandlinger og begrænsninger i anvendelse og distribution**

Formålet med vores erklæring er alene at assistere Dansk Ungdoms Fællesråds (”DUF”) ledelse med at vurdere, om **(Organisationsnavn)** (”foreningen”) har overholdt betingelserne i Retningslinjerne for COVID-puljen under DUF af 26. november 2021, § 3, stk. 3, som lyder således:

*3) Følgende udgifter kan ikke opnå støtte:*

1. *Dækning af udgifter/tabte indtægter, som foreningen ikke selv har afholdt/tabt.*
2. *Dækning af udgifter/tabte indtægter, som er dækket af forsikring.*
3. *Dækning af udgifter/tabte indtægter, som dækkes af kompensationsordningen for aflysning af større arrangementer, lønkompensationsordningen eller andre offentlige støtteordninger.*

Denne erklæring er alene tiltænkt DUF og foreningen og må ikke anvendes af eller distribueres til andre parter.

**Ledelsens ansvar**

Ledelsen i foreningen har bekræftet, at de aftalte arbejdshandlinger er passende til brug for opgaven.

Ledelsen er ansvarlig for overholdelse af Retningslinjerne for COVID-puljen under Dansk Ungdoms Fællesråd af 26. november 2021.

**Revisors ansvar**

Vi har udført opgaven om aftalte arbejdshandlinger i overensstemmelse med den internationale standard om beslægtede opgaver ISRS 4400 (Revised) *Agreed-Upon Procedures Engagements* og yderligere krav ifølge dansk revisorlovgivning. En opgave om aftalte arbejdshandlinger indebærer, at vi udfører de arbejdshandlinger, der er fastlagt af DUF og aftalt med ledelsen, og rapporterer om observationerne, som er de faktiske resultater af de udførte aftalte arbejdshandlinger. Vi udtaler os ikke om egnetheden af de aftalte arbejdshandlinger.

Denne opgave om aftalte arbejdshandlinger er ikke en erklæringsopgave med sikkerhed. Vi afgiver derfor ikke en revisionskonklusion eller udtrykker anden form for konklusion med sikkerhed. Hvis vi havde udført yderligere arbejdshandlinger, kunne andre forhold være fundet og rapporteret.

**Professionel etik og kvalitetsstyring**

Vi har overholdt relevante bestemmelser i revisorloven og International Ethics Standards Board for Accountants’ internationale retningslinjer for revisors etiske adfærd (IESBA Code), herunder principper om integritet, objektivitet, professionel kompetence og fornøden omhu og uafhængighedskravene i IESBA Code.

Vores firma anvender den internationale standard om kvalitetsstyring, ISQC 1, Kvalitetsstyring i firmaer, som udfører revision og review af regnskaber, andre erklæringsopgaver med sikkerhed samt beslægtede opgaver, og anvender således et omfattende kvalitetsstyringssystem, herunder dokumenterede politikker og procedurer vedrørende overholdelse af etiske krav, faglige standarder og gældende krav i lov og øvrig regulering.

**Arbejdshandlinger og observationer**

De udførte arbejdshandlinger vedrører nedenstående forenings modtagelse af tilskud til finansiering af afholdte udgifter/tabte indtægter som følge af nedlukning af aktivitet i forbindelse med COVID-19:

|  |  |
| --- | --- |
| Navn på tilskudsmodtagne forening |  |
| Tilskudsmodtagerens landsforening |  |
| Modtagne tilskud fra pulje (DKK) |  |

Vores arbejde har bestået i at udføre de nedenfor beskrevne arbejdshandlinger, der er fastlagt af DUF, og som er aftalt med ledelsen i foreningen i vilkårene for opgaven vedrørende COVID-puljen.

|  |  |  |
| --- | --- | --- |
| **Nr.** | **Arbejdshandlinger** | **Observationer** |
| 1 | Vi har forespurgt ledelsen om bekræftelse på, om foreningen kan få kompenseret de ansøgte, tabte indtægter/afholdte udgifter gennem foreningens egen forsikring. | Ledelsen har bekræftet, at foreningens ansøgte tabte indtægter/afholdte udgifter jf. ansøgningen, (ikke/ikke kan) kompenseres via foreningens egen forsikring. |
| 2 | Vi har forespurgt ledelsen om bekræftelse på, om foreningen har ansøgt om tilskud til tabte indtægter/afholdte udgifter som foreningen ikke selv har afholdt/tabt. | Ledelsen har bekræftet, at foreningens ansøgte tabte indtægter/afholdte udgifter jf. ansøgningen (udelukkende/ikke udelukkende) er tabt/afholdt af foreningen selv. |
| 3 | Vi har forespurgt ledelsen om bekræftelse på, om foreningen har fået dækket de ansøgte, tabte indtægter/afholdte udgifter på anden vis (kompensationsordningen for aflysning af større arrangementer, lønkompensationsordningen eller andre offentlige støtteordninger). | Ledelsen har bekræftet, at foreningens ansøgte tabte indtægter/afholdte udgifter jf. ansøgningen, (er/ikke er) dækket på anden vis. |
| 4 | Vi har indhentet foreningens bankudskrifter for perioden **11. marts 2020 – 5. december 2021** og påset alle bankindsætninger på over 50% af modtagne tilskud i pågældende periode ikke vedrører anden dækning af ansøgte tabte indtægter/afholdte udgifter jf. ansøgningen. | Vi har fundet, at foreningen [har/ikke har] modtaget anden tilskud til dækning af ansøgte midler [som samlet udgør DKK XX.XXX]. |
| 5 | Vi har indhentet bogføringsudskrifter på driftskonti fra foreningen for perioden **11. marts 2020 – 5. december 2021** og påset bogførte  indtægter/krediteringer ikke vedrører forsikringsudbetalinger, kompensationer eller andre offentlige støtteordninger.  I tilfælde af konstatering af forsikringsudbetalinger, kompensationer eller andre offentlige  støtteordninger har vi forespurgt ledelsen om bekræftelse på, at de konstaterede forsikringsudbetalinger, kompensationer eller andre offentlige støtteordninger ikke vedrører ansøgte  tabte indtægter/afholdte udgifter jf. ansøgningen. | Vi har fundet, at fopreningen [har/ikke har] modtaget anden tilskud [som samlet udgør DKK XX.XXX].  I tilfælde af konstatering af anden tilskud:  [Ledelsen har bekræftet, at anden modtagne tilskud [vedrører/ikke vedrører] de tabte indtægter/afholdte udgifter jf. ansøgningen] |

X-by, den xx. xxxxx 2022

**[Revisors selskab]**

[Selskabets selskabsform]

*[CVR]*

|  |
| --- |
|  |
| [Revisors navn]  [statsautoriseret/registreret] revisor] |